CELEX: 62013CN0439
Language: sl
Date: 2013-08-05 00:00:00
Title: Zadeva C-439/13 P: Pritožba, ki jo je Elitaliana SpA vložila 5. avgusta 2013 zoper sklep Splošnega sodišča (sedmi senat) z dne 4. junija 2013 v zadevi T-213/12, Elitaliana proti Eulex Kosovo

19.10.2013   
            
            
               SL
            
            
               Uradni list Evropske unije
            
            
               C 304/6
            
         Pritožba, ki jo je Elitaliana SpA vložila 5. avgusta 2013 zoper sklep Splošnega sodišča (sedmi senat) z dne 4. junija 2013 v zadevi T-213/12, Elitaliana proti Eulex Kosovo
   (Zadeva C-439/13 P)
   2013/C 304/11
   Jezik postopka: italijanščina
   
      Stranki
   
   
      Pritožnica: Elitaliana SpA (zastopnik: R. Colagrande, odvetnik)
   
      Druga stranka v postopku: Eulex Kosovo
   
      Predlog
   
   
               —
            
            
               Sklep [Splošnega sodišča (sedmi senat) z dne 4. junija 2013 v zadevi Elitaliana proti Eulex Kosovo, T-213/12] naj se v celoti razglasi za ničen;
            
         
               —
            
            
               posledično, če je o sporu mogoče odločiti, naj se dokončno ugodi prvostopenjski tožbi, a) z razglasitvijo ničnosti ukrepov Eulex – katerih vsebina in datum sprejetja tožeči stranki nista znana – na področju oddaje naročila imenovanega „EuropeAid/131516/D/SER/XK – helikopterska podpora misiji EULEX na Kosovu (PROC/272/11)“ družbi Starlite Aviation Operations, ki jo je Eulex sporočila z dopisom z dne 29. marca 2012 ter vsakega drugega predhodnega, posledičnega in/ali kakorkoli povezanega akta, in zlasti, če je treba, dopisa 2012-DAS-0392 z dne 17. aprila 2012, s katerim je Eulex tožeči stranki zavrnil dostop do aktov razpisa, ki jih je zahtevala 2. aprila 2012; b) Eulex naj se naloži vračilo škode (v posebni obliki ali v enakovrednem znesku) v korist tožeče stranke v obsegu, navedenem v točki 37 in naslednjih tožbe vložene pri Splošnem sodišču; c) Eulexu naj naloži plačilo stroškov postopka;
            
         
               —
            
            
               ali, kot posledica zgoraj navedene razglasitve ničnosti in če je o sporu mogoče odločiti, zadevo vrne Splošnemu sodišču, da to o njen odloči.
            
         
      Pritožbeni razlogi in bistvene trditve
   
   Splošno sodišče naj bi napravilo napako, s tem da ni priznalo, da je Eulex organ Evropske unije v smislu člena 263 PDEU ter s tem, da je Eulex enačilo z delegacijami. Splošno sodišče bi poleg tega moralo priznati obstoj opravičljive napake v zvezi s tem.
   Iz navedenih pravnih napak naj bi izhajala kršitev načela učinkovitosti sodnega varstva razumljenega kot celovita uresničitev pravic obrambe, tudi kot posledica splošnejšega načela enakosti.